google/wiki40b huggingface dataset:
Blésignac

Poloha

Obec má rozlohu 2,5 km². Najvyšší bod je položený 80 m n. m. a najnižší bod 33 m n. m.

Obyvateľstvo

Počet obyvateľov obce je 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neufmoutiers-en-Brie

Poloha

Obec má rozlohu 15,9 km². Najvyšší bod je položený 126 m n. m. a najnižší bod 111 m n. m.

Obyvateľstvo

Počet obyvateľov obce je 997 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Hippolyte (Aveyron)

Poloha

Obec má rozlohu 36,87 km². Najvyšší bod je položený 785 m n. m. a najnižší bod 228 m n. m.

Obyvateľstvo

Počet obyvateľov obce je 446 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Francúzske vzdušné sily

Organizácia

Základnou jednotkou francúzskeho armádneho letectva pred prvou svetovou vojnou bola letka (escadrille), zodpovedajúca približne rote a disponujúca 6 až 8 strojmi. Letky začali byť v priebehu vojny početne posilňované a neskôr združované do vyšších formácií nazvaných skupiny (groupe) a „uskupenia“ či „zoskupenia“ (groupement). Túto štruktúru si letectvo zachovalo aj v medzivojnovom období, kedy bolo „zoskupenie“ premenované najprv na letecký pluk (régiment d'aviation) a v roku 1933, so vznikom samostatnej Armée de l'air, na eskadru (escadre).
V čase začiatku druhej svetovej vojny sa početný stav jednotiek líšil podľa ich určenia – zatiaľ čo groupe vyzbrojené jednomotorovými stíhacími strojmi mali ako tabuľkový počet (ktorý sa mohol mierne líšiť v závislosti od konkrétneho typu) zvyčajne stanovených 26 lietadiel, u jednotiek viacmotorových stíhačiek to bolo 20, u bombardovacích a prieskumných skupín 13 kusov a pozorovacie skupiny pre spoluprácu s armádou mali 11 strojov. Skupina (groupe), zložená z dvoch letiek, tak bola základnou samostatnou administratívnou a často aj taktickou jednotkou, a eskadra, tvorená dvoma až troma skupinami, plnila prevažne administratívnu úlohu. S vypuknutím vojny došlo k obnoveniu groupement ako taktického veliteľstva združujúceho niekoľko groupe, často od rôznych eskadier, čím sa eskadra stala výhradne tylovou a doplňovacou úrovňou veliteľskej štruktúry.
V povojnovom období a vstupe Francúzska do NATO došlo k preznačeniu groupe na escadron (peruť), ktorá sa potom stala základnou operačnou a administratívnou jednotkou Armée de l'air. Dve až tri letky (escadrille) stále zostávajú organizačnou zložkou týchto perutí zachovávajúce si vlastnú identitu a tradície, napríklad Escadrille SPA 3 v rámci Escadron de chasse 1/2 Cigognes, ale nie operačnú samostatnosť.
V období medzi augustom a septembrom 2015 došlo v Armée de l'air k obnoveniu stupňa escadre (krídlo), zrušeného v roku 1995. V medziobdobí boli jednotlivé perute podriadené priamo základniam (base aérienne) ako stupňu zodpovednému za pozemnú údržbu a zabezpečenie operácií.
Teutóni (kmeň)

Teutóni boli v praveku starogermánsky alebo keltsko-germánsky (podľa niektorých názorov keltský) kmeň (alebo skupina kmeňov).

Etymológia

Slovo Teutóni pochádza z latinského Teutoni, ktoré zas pochádza z keltského jazyka, kam sa dostalo z protogermánskeho slova Þeudanōz ("tí z kmeňa"). Rovnaký pôvod - *þeudō ("kmeň") - má náhodou aj napríklad dnešné nemecké slovo deutsch ("nemecký") či talianske slovo tedesco (nemecký).
Druhý názor je, že Teutóni nie sú germánsky kmeň, ale keltský kmeň, a preto Teutone je odvodené z keltského slova tuath, čo znamená ľud alebo kmeň.
Slovo Teutóni používali niektorí rímski autori ako synonymum pre slovo Germáni. V nemeckých latinských textoch sa okolo roku 900 (zrejme omylom) začalo slovo Teutonicus (teutónsky) používať namiesto dovtedy používaného slova Theodisca, čo bola latinská obdoba slova tiutisch (dnes: deutsch - nemecký).

Dejiny

Podľa rímskych zdrojov pochádzali Teutóni - ako kmeň - zo severozápadu Jutského polostrova (presnejšie z dnešného kraja Thy v Dánsku). V roku 120 pred Kr. však časti Teutónov opustili toto územie a spolu s Kimbrami a Ambrónmi tiahli na juhovýchod, kde sa usadili medzi Dunajom a Sávou. V roku 113 pred Kr. tieto tri kmene spolu tiahli na západ, kde prvý raz bojovali s Rimanmi v bitke pri Noreii (hlavné mesto Norického kráľovstva v dnešnom východnom Rakúsku). V roku 105 pred Kr. sa po bitke pri Arausiu oddelili od Kimbrov a tiahli s Ambrónmi cez Galiu. Roku 102 pred Kr. utrpeli pod vedením svojho kráľa Teutoboda od Rimanov drvivú porážku v bitke pri Aquae Sextiae (pri dnešnom Aix-en-Provence) a zmizli z historických textov.
Propaganda Due

Propaganda Due (P2) bola organizácia pôvodne založená v roku 1887 v Ríme ako slobodomurársky náprotivok Kongregácie pre náuku viery a zanikla s príchodom fašizmu. V roku 1944 ju znovu založil Licio Gelli. Členovia P2 sa zorganizovali z vedúcich osobností hospodárstva, armády, politiky, mafie a tajných služieb.
Jedným z hlavných cieľov P2 bolo v prípade volebného víťazstva Komunistickej Strany Talianska prevziať moc pomocou štátneho prevratu. Lóža fungovala oficiálne do roku 1976, keď bol odvolaný jej predsedajúci majster, ale operovala ilegálne až do roku 1981 ako pseudo-slobodomurárska alebo "čierna" či "zdanlivá - kamuflážna" lóža.

Založenie

V roku 1944 bola P2 znovu založená ako slobodomurárska lóža továrnikom (vlastníkom továrne na matrace) Liciom Gellim s oficiálnym uznaním veľlóže Grande Oriente d’Italia. Gelli sa stal v roku 1967 „majstrom lóže“. Počas obdobia, keď bola lóža vedená Liciom Gellim, bola P2 zapletená do mnohých talianskych zločinov a záhad, vrátane celoštátneho úplatkárskeho škandálu Tangentopoli, kolapsu Vatikánom riadenej Banco Ambrosiano a vrážd žurnalistu Mina Pecorelliho a bankára Roberta Calviho (riaditeľ Banco Ambrosiano). P2 bola odhalená v rámci vyšetrovania kolapsu finančného impéria Michele Sindonu.

Cieľ

Cieľom talianskej tajnej lóže P2 bolo po hroziacom volebnom víťazstve Komunistickej Strany Talianska zabrániť prevzatiu moci komunistami. P2 to chcela dosiahnuť pomocou štátneho prevratu a prevziať vládu nad krajinou. O Liciovi Gellim sa tvrdí, že mal spojenie s CIA.
Základná stratégia bola transformovať taliansky štát pomocou spojenia špičkových politikov, veľkopodnikateľov, armádnych a policajných veliteľov ako aj šéfov tajných služieb s cieľom vytvoriť autoritatívny režim.
Najväčšiu aktivitu mala P2 v 70. rokoch, kedy bola vedúca špička zapletená do veľkého množstva kriminálnych a teroristických akcií. Podľa informácií spolupracovnika CIA a Mossadu Richard Brenneke financovala americká vláda lóžu P2 sumou vo výške do 10 miliónov dolárov mesačne.
Novillers

Poloha

Obec má rozlohu 4,79 km². Najvyšší bod je položený 206 m n. m. a najnižší bod 113 m n. m.

Obyvateľstvo

Počet obyvateľov obce je 370 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trémeur

Poloha

Obec má rozlohu 14,56 km². Najvyšší bod je položený 87 m n. m. a najnižší bod 30 m n. m.

Obyvateľstvo

Počet obyvateľov obce je 676 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pouy (Hautes-Pyrénées)

Poloha

Obec má rozlohu 1,92 km². Najvyšší bod je položený 411 m n. m. a najnižší bod 294 m n. m.

Obyvateľstvo

Počet obyvateľov obce je 34 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Coclois

Poloha

Obec má rozlohu 6,92 km². Najvyšší bod je položený 157 m n. m. a najnižší bod 99 m n. m.

Obyvateľstvo

Počet obyvateľov obce je 190 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mialet (Dordogne)

Poloha

Obec má rozlohu 37,3 km². Najvyšší bod je položený 391 m n. m. a najnižší bod 250 m n. m.

Obyvateľstvo

Počet obyvateľov obce je 665 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rogny

Poloha

Rogny má rozlohu 5,61 km². Najvyšší bod je položený 159 m n. m. a najnižší bod 81 m n. m.

Obyvateľstvo

Rogny má 104 obyvateľov (2009).
Graf vývoja obyvateľstva:
Zdroje: INSEE
Marquay (Pas-de-Calais)

Poloha

Obec má rozlohu 3,47 km². Najvyšší bod je položený 160 m n. m. a najnižší bod 110 m n. m.

Obyvateľstvo

Počet obyvateľov obce je 170 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Ladislav Kuzmány

Životopis

Karol Ladislav Kuzmány študoval na námorníckej akadémii v Terste, do roku 1852 na Polytechnickom inštitúte vo Viedni, do roku 1853 na vojenských školách v Muggii a v Benátkach. Pôsobil ako lodný inžinier, od 60 rokov 19. storočia v Terste, potom vo Viedni. V roku 1858 sa stal kapitánom rakúskeho námorníctva. Bol odborník v lodnom staviteľstve, autor odborných článkov a prác z námorného inžinierstva a strojníctva. Bol zakladajúci člen Matice slovenskej, sprostredkovateľ rusko-slovenských stykov a podporovateľ národných kultúrnych podujatí. Autor cestopisných čŕt a reportáží, v ktorých sa prejavil ako vnímavý pozorovateľ a rozprávač.
Ranzières

Poloha

Obec má rozlohu 14,09 km². Najvyšší bod je položený 360 m n. m. a najnižší bod 215 m n. m.

Obyvateľstvo

Počet obyvateľov obce je 70 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Berchtoldov palác

Berchtoldov palác bol záhradný palác s parkom v Bratislave, ktorý stál od roku 1832 do roku 1981 na Trnavskom mýte, na mieste, kde dnes stojí Dom odborov Istropolis. Vo svojej dobe sa nachádzal za colnou hranicou mesta, medzi cestou do Svätého Jura a do Trnavy.
Od konca 19. storočia slúžil ako nájomný dom, neskôr ako kláštor tešiteľov a Ľudová hudobná škola. Park bol neskôr zrušený a na jeho mieste postavené centrálne trhovisko.
Beh na jedno stadion

Beh na jedno stadion (od starogr. σταδιόδρομος, στάδιον – stadiodromos, stadion) bola súťažná bežecká disciplína v starovekom Grécku.
Beh na jedno stadion, t. j. na vzdialenosť 192,27 metra, (600 olympijských stôp) bol na olympijských hrách jedinou súťažnou disciplínou od založenia hier v roku 776 pred Kr. do roku 724 pred Kr., keď sa na hrách zaviedol dvojitý beh čiže diaulos. (beh na dve stadiá). Od založenia hier v Olympii a aj neskôr sa beh na jedno stadion považoval za hlavné preteky. Menom víťaza týchto pretekov sa označovala celá olympiáda. Na olympijských hrách sa v tejto disciplíne súťažilo až do ukončenia hier v roku 394 pred Kr., keď hry zakázal osobitným ediktom rímsky cisár Theodosius I. 

Behal sa podobne ako náš šprint. Bežci sa počas behu značne nakláňali dopredu a s dlhými vysokými krokmi, pomáhajúc si pritom rytmickými švihmi paží až do výšky hlavy sa s otvorenými dlaňami rútili do cieľa. 
 Na konci šiesteho storočia pred Kr. olympijskí pretekári začínali slávnostným nástupom. Hellanodikovia potom vložili do amfory alebo prilby tabuľky s menami súťažiacich a vyžrebovali poradie ich miest na štartovej čiare. Keď boli už bežci pripravení, ozval sa signál trubača a hlásateľ prečítal mená pretekárov a ich domovských miest. Po novom signále trubača sa preteky začali. Hellanodikovia následne po pretekoch vyhlásili meno víťaza a jeho domovské mesto prostredníctvom hlásateľa na štyri strany sveta. Odmenou olympijského víťaza bol veniec (kotinos) z posvätnej olivy, zvanej Kallistefanos, („Čo dáva krásne vence") nachádzajúcej sa pri Diovom chráme. Veniec bol podľa tradície upletený z jedinej vetvičky, odstrihnutej zlatými nožnicami. Víťazov korunoval pred Diovým chrámom najstarší z hellanodikov tzv. athlothetés. 
Podľa antického autora Thukydida, bežci na najstarších olympijských hrách pretekali s páskou okolo ohanbia a neskôr nahí. Pripomína, že niektorí barbari, predovšetkým Aziati, pri zápasení a boxe majú také pásky ešte aj za jeho čias a aj to, že starí Gréci mali kedysi veľa spoločného s barbarmi. Staroveký autor Pausanias, ktorý v druhom storočí navštívil Olympiu, uvádza, že štadión bol vybudovaný na umelej terase z nanosenej zeme, na ktorej mali tiež sedadlá usporiadatelia hier. Oproti hellanodikov stál oltár z bieleho mramoru, pri ktorom sedela kňažka bohyne Démétry. Bola to jediná žena, ktorá sa mohla na olympijskú súťaž pozerať. Slobodným dievčatám v tom nebránili.
Saint-Thonan

Poloha

Obec má rozlohu 11,29 km². Najvyšší bod je položený 116 m n. m. a najnižší bod 34 m n. m.

Obyvateľstvo

Počet obyvateľov obce je 1 442 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Surrealizmus

Surrealizmus (výslovnosť [sürealizmus] aj [surealizmus]) alebo nadrealizmus je umelecký smer, ktorý sa usiluje oslobodiť myseľ, zdôrazňuje podvedomie. Slová „umelecký smer“ nie sú úplne výstižné, pretože surrealizmus znamená nielen umelecký smer, ale aj životný štýl.
Prvé impulzy dostal surrealizmus od André Bretona, jeho prudký rozvoj umožnil Salvador Dalí. Surrealizmus je stále aktívny smer, hoci sa od pôvodných myšlienok značne vzdialil.
Podľa vzoru Sigmunda Freuda, ktorý sa prostredníctvom psychoanalýzy pokúsil vyzdvihnúť podvedomie na úroveň vedomia, a tak uzdraviť dušu od potláčaných pudov, aj umenie sa otvára podvedomiu a snom, aby sa vymanilo spod „diktátu rozumu“ a „oslobodilo život“ poznaním seba samého. Také je heslo a ambície surrealistov, ktorí sa cítia byť revolucionármi túžiacimi zmeniť svet, aby sa zmenil život. Názov surrealizmus pochádza z podtitulu istej divadelnej hry, ktorý jej roku 1917 dal Guillaume Apollinaire. Tento názov sa stal programom i pomenovaním skupiny parížskych spisovateľov, zhromaždených okolo André Bretona, Paula Eluarda a Louisa Aragona, udržiavajúcich bohatú korešpondenciu s dadaistami, ktorí sa usadili v Paríži po prvej svetovej vojne.

Surrealistická hudba

Aj keď Breton sa spočiatku k možnosti surrealistickej hudby staval skôr záporne (esejou „Ticho je zlaté“), neskorší surrealisti našli paralely k surrealizmu v jazze, a blues. Vplyv surrealizmu sa dá vysledovať aj v niektorých rockových (hlavne v žánri psychedelického rocku) a rapových skupinách.

Surrealistický film

Vzniklo aj niekoľko pokusov vytvoriť čisto surrealistické filmy, pravdepodobne najznámejšími sa stali filmy od Luisa Buňuela napr. Andalúzsky pes.
Niekedy sa za surrealistického režiséra považuje David Lynch, ten sa síce nikdy nezúčastnil surrealistického hnutia ani nepodnikol žiadne surrealistické aktivity, ale v jeho filmoch možno nájsť surrealistické prvky.
Niektorí ľudia sa domnievajú, že film Pink Floyd: The Wall nakrútený podľa albumu skupiny Pink Floyd obsahuje niektoré surrealistické prvky.
Sergej Movsesian

Životopis

Vyrastal ako Armén v Gruzínsku, šach ho naučil hrať otec ako štvorročného. Ako nádejný šachový talent sa 14-ročný presťahoval s rodičmi do Pardubíc. V roku 1999 sa dostal do štvrťfinále majstrovstiev sveta, to znamená medzi osem najlepších hráčov na svete. Síce žil dlhé roky v Česku, hral v českej šachovej reprezentácii, vie perfektne po česky, ale české občianstvo nedostal. V roku 2002 sa stal občanom Slovenska a v tom istom roku vyhral superturnaj v Sarajeve. V ligovej sezóne 2006/2007 hral za český klub Rapid Pardubice, ktorý v súťaži vyhral s náskokom po tretíkrát za sebou. Svoje víťazstvo na turnaji v Sarajeve zopakoval v roku 2007, keď za sebou nechal aj svetovú štvorku Morozeviča. Zvíťazil aj na Čigorinovom memoriále v Petrohrade a na turnaji Czech Coal Carlsbad v konkurencii Širova a ďalších svetových velmajstrov.
Na začiatku roku 2008 štartoval na B-turnaji vo Wijk aan Zee, kde vyhral šesť z 13 partií a s jednobodovým náskokom obsadil v turnaji prvé miesto pred Angličanom Shortom.
Na Majstrovstvách Európy jednotlivcov v Plovdive získal striebornú medailu. Úspešne reprezentoval Slovensko na olympiádach, 2006 vynechal pre kolíziu s termínom pôrodu druhého dieťaťa. Jednu dobu začal (na žiadosť Bessela Koka) trénovať Viktora Lázničku. Od leta 2010 sa občas pripravuje spolu s Levonom Aronianom. Je pravdepodobné, že štyri olympiády za Slovensko (predtým dve za Česko) budú konečnou cifrou, lebo v decembri 2010 informoval SŠZ o požiadavke zmeny federácie a od 1. januára 2011 reprezentuje Arménsko.
Jeho manželkou bola jedna z najsilnejších českých šachistiek Petra Krupková. Jeho druhou manželkou je slovenská šachová reprezentantka Júlia Movsesian, rod. Kočetková. Sergej je polyglot, ovláda osem jazykov – anglický, nemecký, ruský, srbochorvátsky, český, poľský, arménsky a gruzínsky, vie aj po slovensky, ale to neráta ako ďalší jazyk.
Vavrečanka

Prameň

Pramení v Oravskej Magure, v podcelku Budín, na juhozápadnom svahu Magurky (1 107,2 m n. m.) v nadmorskej výške cca 1 005 m n. m.
Dharma

Dharma (- hlavný zaužívaný slovenský tvar, zároveň sanskritský kmeň: धर्म - dharma) alebo dharmah (-sanskritský nominatív) alebo dhamma (- v pálí) je v indickom myslení základný element skutočnosti, prirodzený zákon; to, čo udržuje, podopiera. Slovo dharma etymologicky pochádza z koreňa dhr alebo dhar (niesť, udržiavať, podopierať). Český indológ Vladimír Miltner prekladá slovo dharma ako „držmo“.
Dharma tvorí základ filozofií a náboženstiev, ktoré vznikli v Indii: hinduizmu, budhizmu, džinizmu a sikhizmu. Kto žije v súlade s dharmou, dosiahne mókšu alebo nirvánu – vyslobodenie.
Ako dharma sa môžu označovať aj učenia zakladateľov náboženských tradícií (Budhu, Mahávíru). Dharma môže znamenať aj náboženskú povinnosť alebo spoločenský poriadok.
Norovce

Poloha

Obec sa nachádza v nadmorskej výške 240 metrov a leží v strednej časti Nitrianskej sprašovej pahorkatiny, medzi pohoriami Tribeč a Považský Inovec. Obcou preteká Solčiansky  potok, ktorý je pravostranným prítokom Bebravy, vlievajúcej sa do rieky Nitra.

Dejiny

Prvá písomná zmienka pochádza zo Zoborskej listiny roku 1113, kde sa Norovce uvádzajú ako zem Honor. Obec postupne patrila zoborskému kláštoru, nitrianskemu biskupstvu, v 17. storočí panstvu Krušovce, v 18. storočí rodu Újfalussyovcom a od roku 1761 Príleskovcom. V minulosti obcou prechádzala dôležitá poštová cesta Magna via. 
V roku 1715 mala obec 4 usadlosti, ktoré podľa portálneho súpisu obývali 3 rodiny. V roku 1787 tu bolo 33 domov a 237 obyvateľov. V roku 1828 už len 29 domov a 202 obyvateľov. Ich počet klesol aj v roku 1869 na 192. V roku 1910 však stúpol na 322 a v roku 1930 na 459 obyvateľov. 
V rokoch 1976 - 1990 boli k obci pričlenené susedné Solčianky. Obec bola súčasťou šišovskej farnosti, od roku 1948 samostatnou farnosťou, dnes opäť patrí farnosti obce Šišov.

Názvy obce

Názov obce sa v minulosti menil. V roku 1113 sa nazývala Honor, 1244 Onur, 1365 Onor, neskôr v roku 1715 opäť Onor, 1773 Onor, Norowitz, Norowcze, 1789 Onor, Novavce, 1808 Onor, Norowce, Onorovce 1863 - 1918 Onor, 1920 Onorovce, Norovce a od roku 1927 Norovce.

Kultúrne pamiatky

V obci je rímskokatolícky kostol Sedembolestnej Panny Márie z roku 1951 a baroková kaplnka Panny Márie Nanebovzatej z roku 1733.
Eduard Gábor

Životopis

Študoval na gymnáziu v Banskej Štiavnici a v Lučenci, na pedagogickom gymnáziu v Lučenci, na Vysokej škole pedagogickej v Bratislave. Roku 1975 CSc., 1976 PhDr., 1981 doc. Učiteľ na základnej škole v Šahách, na Pedagogickej škole v Tisovci, na základnej škole v Lučenci, od 1959 prednášal na Pedagogickej fakulte v Banskej Bystrici, od 1966 vedúci Katedry hudobnej výchovy. Prednášal dejiny svetovej hudby, hudobné formy a výučbu hry na husliach, vo vedeckovýskumnej práci sa zameral na receptívnu hudobnú výchovu pomocou filmu, diafilmu a diafónu, o čom publikoval v odborných časopisoch. Umelecký vedúci vysokoškolského súboru Mladosť, člen Krajského symfonického orchestra a Komorného orchestra Katedry hudobnej výchovy Pedagogickej fakulty v Banskej Bystrici.
Chrabrany

Dejiny

Osídlenie obce je dokladované vykopávkami od praveku, našlo sa i sídlisko z čias Veľkej Moravy. Prvá písomná zmienka je z roku 1291. Chrabrany v tej dobe patrili do rodu Chrabor, ktorý bol vetvou Ludanickovcov. V roku 1687 sa Chrabrany dostali pod správu Erdődyovcov a od roku 1869 patrila obec rodine Stummerovcov.

Belanov kút

Po pravej strane rieky Nitry sa nachádza prírodný výtvor Belanov kút chránený od roku 1983. Územná ochrana bola zrušená vyhláškou KÚŽP Nitra č.4/2010 z 3.3.2010. Rozprestiera sa na rozhraní katastrálnych území obcí Chrabrany, Čeľadince a Kovarce. Celková rozloha územia je 795 ha. Ide o mŕtve rameno rieky Nitry, so strmými brehmi, ktoré sformovala voda niekdajšej ticho plynúcej rieky zárezom do podložia. Chránené územie je významným útočišťom mnohých chránených živočíchov a hydrofilných rastlinných spoločenstiev. Brehový porast tvoria vŕby, jelše, topole, rastie tu agát, javor, z krovín baza čierna a rešetliak prečisťujúci.

Obec

Dominantou obce je kostol sv. Anny a Jakuba. Dnešnú podobu kostol získal po rekonštrukcii v roku 1996, kedy bola predĺžená hlavná loď a postavená veža. Druhá významná rekonštrukcia interiéru a exteriéru prebieha od roku 2009. 
Kultúrno - spoločenský život v obci je úzko spätý s dychovou hudbou „Chrabranka“ už viac ako 40 rokov. V Dome rozvoja vidieka sa pravidelne uskutočňujú kultúrne podujatia pre deti, mládež i dospelých a nachádza sa tu i obecná knižnica.
Konfiguračný vzorec

Príklady konfiguračných vzorcov

O=C=O - oxid uhličitý
H-C≡N - kyanovodík
Saint-Rémy (Calvados)

Poloha

Obec má rozlohu 7,52 km². Najvyšší bod je položený 216 m n. m. a najnižší bod 26 m n. m.

Obyvateľstvo

Počet obyvateľov obce je 1096 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ban-sur-Meurthe-Clefcy

Poloha

Obec má rozlohu 45,04 km². Najvyšší bod je položený 1 143 m n. m. a najnižší bod 455 m n. m.

Obyvateľstvo

Počet obyvateľov obce je 958 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laroquevieille

Poloha

Obec má rozlohu 15,68 km². Najvyšší bod je položený 1 140 m n. m. a najnižší bod 657 m n. m.

Obyvateľstvo

Počet obyvateľov obce je 373 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
George Gross

Rodina

Jeho bratom bol slovenský hádzanársky tréner a redaktor zaniknutého denníka Práca Ladislav Gross.
Boëcé

Poloha

Obec má rozlohu 2,41 km². Najvyšší bod je položený 224 m n. m. a najnižší bod 164 m n. m.

Obyvateľstvo

Počet obyvateľov obce je 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pogo

Pogo alebo pogovanie je druh punkového tanca.
Tanec vznikol v Spojenom kráľovstve v polovici sedemdesiatych rokov 20. storočia. Po prvýkrát sa objavil na koncertoch punkových skupín The Vibrators, Sex Pistols či The Clash v kluboch, ktorých kapacita nestačila na počet účastníkov koncertov. Pri tancovaní poga ide predovšetkým o poskakovanie do rytmu punkovej hudby, ktoré je sprevádzané odtláčaním okolitých tanečníkov poga rukami.
Tiež pogo niekedy znamená aj kotol, čiže divý tanec s narážačkami pred pódiom.
Pod Trlinou

Ochrana

Predmetom ochrany sú prírode blízke lesné spoločenstvá a fragmenty zachovanej kultúrnej krajiny lúk, pasienkov a medzí s výskytom mnohých chránených druhov živočíchov a rastlín.
Šiva

Šiva alebo Šivah (sanskr. kmeň: शिव – šiva [doslova "milostivý"]; nominatív: Šivah) je najuctievanejší indický boh – personifikácia rozkladných kozmických síl, ničiteľ všetkého, čo bráni duchovnému vývinu. Tretia postava hinduistickej „svätej trojice“ trimúrti; manžel bohyne Kálí.
Rangecourt

Poloha

Obec má rozlohu 6,81 km². Najvyšší bod je položený 424 m n. m. a najnižší bod 329 m n. m.

Obyvateľstvo

Počet obyvateľov obce je 78 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žervé

Žervé (z franc. Gervais) je nesolený šľahaný krémový syr francúzskeho pôvodu. Vyrába sa z tučného tvarohu. Názov nesie podľa francúzskeho priemyselníka Charlesa Gervaisa.